La literatura 
ala xarxa 


A la xarxa podem trobar un bon munt de pà- 
gines de literatura i que tracten d'ella. És per això 
que heu de tindre en compte que este article no 
contindrà tot el que s'hi pot trobar, sinó que vindrà 
a ser una petita guia per endinsar-se en la lectura 
i en el descobriment del que Internet ens ofereix. 
Així, doncs, detallaré una sèrie de llocs en què es 
poden trobar obres literàries d'accés universal, i 
m'agradaria que tot plegat fos una bona excusa per 
introduir el navegant neòfit en este món tan extens 
i desconegut alhora. 

Tot i que la literatura s'acostuma a entendre 
sempre en format paper, és evident que d'un temps 
ençà alguna cosa s'està movent (serà que el futur 
comença a ser present2). Us apunto un parell de bo- 
tons com a mostra d'este adespertar literarin, que 
ens serviran de marc abans d'entrar a la descripció, 
i que us convido a visitar si no els coneixíeu. 

El primer, la xerrada que es va celebrar en el 
marc de la trobada de la Catosfera el mes de ge- 
ner de 2008, en què vam poder sentir com autors, 
editors i professors de literatura parlaven de la lite- 
ratura en uns paràmetres diferents dels que l'esta- 
blishment cultural acostuma a tractar.' 

l el segon, un post de Xúlio Ricardo Trigo d'una 
conferència seua en el marc dels Premis Octubre, 7 
fet des del punt de vista del crític literari, a on diu 
les coses pel seu nom i posa al descobert que els 
blocs:i Internet són, avui per avui, una via sovint 
subterrània a la vida de la literatura catalana. 

Dit això passarem, ja, a desgranar part de les 


pàgines-raons que han fet que es puguen donar els 
debats i pensaments d'estos dbotons.. 


Literatura universal 

Començarem per la mare de totes les pàgi- 
nes de literatura, la del PROJECTE GUTEMBERG 
(http://vvvvvv.gutenberg.org). Es tracta d'una idea 
portada endavant el 1971 per Michael Hart, des 
de l'inici del mateix Internet, que consisteix a po- 
sar a l'abast de tothom aquelles obres clàssiques i 
de referència, de domini públic. Són títols lliures de 
drets d'autor, ja sia perquè han caducat (els seus 
autors fa temps que són morts) o bé perquè no 
n'han tingut mai, d'acord amb les lleis americanes. 
Es poden trobar textos en anglès, alemany, francès, 
italià, castellà, xinès i moltes altres llengues, entre 
les quals el català. Les obres acostumen a estar en 
format text, per tal que puguen tindre el màxim 
d'accessibilitat possible, tot i que no és un format 
gaire amable per a la lectura. 

En canvi, si resulta que això de llegir els textos 
en format de text és pesat, sempre es pot provar de 
trobar l'obra a FEEDBOONS Ihttp://vvvvvv.feedbo- 
oles.com). En esta pàgina hi trobareu obres de lite- 
ratura universal (en anglès i francès, bàsicament), 
lliures de drets d'autor també. I la principal carac- 
terística que el diferencia del Projecte Gutemberg, 
a banda que s'hi poden trobar obres extretes de 
molts altres llocs similars, és el format en què podeu 
descarregar-les: en format pdf, per a diferents tipus 
de llibres electrònics i per a agendes electròniques. 


t Podeu veure la taula redona dedicada a la literatura a la pàgina seguent: http://elteuvideo.cat/catosfera/index.htmi. 
2 Xúlio Ricardo Trigo, 4L'estat de la literatura catalana als Octubre, 


chttp://blocs.mesvilavveb.cat/node/vievv/id/689175. Consultat el 27 de maig de 2008. 


Jaume Llambrich 


Literatura catalana 


Però si volem llegir en català, què2 Cap pro- 
blemal Tenim una espècie de Projecte Gutemberg 
a la catalana: es tracta de la BIBLIOTECA VIRTUAL 
JOAN LLUÍS VIVES Ihttp://vvvvvvlluisvives.com), 
que va nàixer a l'empara de la Biblioteca Virtual Cer- 
vantes. Hi podeu trobar textos clàssics lliures de drets 
d'autor de literatura catalana, des del Llibre de l'or- 
dre de cavalleria de Ramon Llull a diferents facsímils 
d'obres que van de l'edat mitjana al segle passat. 

Però, i si resulta que tenim ganes de llegir litera- 
tura contemporània2 Heu d'entendre que, fins ara, 
hem estat parlant de textos lliures de drets d'autor 
perquè havien caducat. Difícilment trobarem l'últim 
Harry Potter exposat en alguna de les pàgines de 
què parlem, perquè l'autora no vol que la gent puga 
llegir-lo sense pagar. 

Però no us desanimeu per això. També passa que 
l'autor vol que es conegue la seua obra lliurement, 
sense càrregues pecuniàries per al possible lector. 
Gràcies a això hi ha maneres de llegir literatura con- 
temporània amb la tranquil-litat de no cometre cap 
illegalitat. Com2 Tot entrant a llocs vveb en què els 
mateixos autors són els que posen els seus textos a 
l'abast de tots. 

En català tenim dos pàgines molt importants, i 
que us puc assegurar que no us les acabareu en un 
dia ni en una setmana: JO ESCRIC Ihttp://vvvvvv. 
joescric.com) i RELATS EN CATALÀ Ihttp://vvvvvv. 
relatsencatala.cat). En ambdues plataformes s'hi 


poden trobar tota mena d'estils 
(ciència ficció, històric, romàntic, 
terror, etc.) i de gèneres literaris 
(narrativa, poesia, teatre i assaig). 
Són dos projectes que tenen una 
vessant de promoció de la creació 
literària i de foment de la lectura 
extraordinàries i que, a més a més, 
creen una xarxa de relacions socials 
entre els escriptors i els lectors gens 
menyspreable. 

En qualsevol cas, el que hem de 
tindre clar és que els continguts d'es- 
tes dos pàgines es troben sota la fi- 
gura legal del copyright, és a dir, que 
tot i que podem llegir els continguts, 
i descarregar-los, no tenim cap permís per distribuir 
o modificar els textos. De fet, quan es puja material 
en estes pàgines, l'usuari-escriptor i l'allotjador-edi- 
tor signen un contracte per tal de deixar clares les 
responsabilitats de les dos parts en este sentit (tot i 
que hi he vist algunes mancances, com per exem- 
ple que no s'hi especifica la fórmula de la distribució 
tot i que se sobreentén per les característiques de les 
pàgines). 


Literatura 2.0 

Però aquí no s'acaba tot. Internet, i l'anomena- 
da vveb 2.0, permeten que qualsevol persona puga 
publicar les seues obres, o parlar de literatura, lliu- 
rement, sense el sedàs ni el permís de ningú i amb 
uns coneixements tecnològics mínims. És el somni 
de l'autoedició fet realitat, l'etapa que segueix de 
manera lògica al que era possible fins ara - 

l m'atreveixo a etiquetar este apartat com a 
eLiteratura 2.02 perquè hi ha una diferència, im- 
perceptible potser per a l'usuari, que marca una 
nova manera d'escriure i de llegir. 

D'escriure perquè l'autor, directament, presen- 
ta els seus textos al lector, qui, a més a més, pot 
dialogar de tu a tu amb l'autor i, fins i tot, pot influ- 
ir en l'escriptura del primer. I d'escriure perquè les 
noves tecnologies obren un camí d'experimentació 
que tot just ara comença a explotar-se (com passa, 
per exemple, amb el premi Ciutat de Vinaròs de 
literatura digital). 


i Per saber què és i com funciona l'autoedició, podeu consultar l'article d'Héctor Montalvo titulat cQuè faig amb la 
meua novel-la2 L'autor com a editor, ehttp://vvvvvv.basar.cat/2p-85. Consultat el 27 de maig de 2008. 


De llegir, perquè es redueix el procés comu- 
nicatiu editorial clàssic (autor-editor-text-llibreter- 
lector) a la seua mínima, però eficaç, expressió 
(autor-text-lector). L'acte de comunicació que és 
tot escrit té una resposta variada, ràpida i since- 
ra, que ve a ser el mateix feed-bache (però amb 
una fórmula diferent) que es dóna a la dLiteratura 
1.0. quan la crítica literària fa la seua feina en els 
mitjans de comunicació. 

Com començar a navegar per estos milions i 
milions de pàgines2 De moment, per tindre'n un 
primer contacte, només us puc recomanar un in- 
gredient, però que és un superconcentrat de mil 
gustos: l'hiperbloc BLOCS DE LLETRES Ihttb:// 
vvvvvv.blocsdelletres.com), una magnífica pàgina 
que podem consultar gràcies a la tasca de Josep 
Porcar, reconeguda amb el Premi Lletra 2007 a la 
millor pàgina de literatura. 

En esta pàgina hi trobareu un recull dels últims 
posts publicats a la catosfera que parlen de litera- 
tura o que són literatura. Mitjançant la tecnologia 
RSS, que permet la subscripció a continguts, en 
Porcar ha fet la tria de blocs i ens els ofereix per- 
què nosaltres els puguem tastar al nostre gust. 

Per tal de poder-los consultar com ens sia més 
còmode, en primer pla, hi podem trobar enllaços 
dividits per agènere, literari (poesia, narrativa 
i escena) i un sumari a l'engròs de les darreres 
aportacions de blocs literaris. Després, al llarg de 
tota la pàgina, hi trobem tota una sèrie d'enllaços 
de les darreres actualitzacions diferenciats pel títol 
del bloc. I també hi podem consultar un recull de 
les darreres notícies sobre literatura aparegudes 
als mitjans de comunicació digitals (i ben aviat els 
blocs de biblioteques i bibliotecaris). 


A tall de conclusió 

Fet este petit repàs a la literatura a la xarxa, 
és hora d'intentar extraure'n conclusions. Podem 
veure que, amb el temps, la literatura a passat de 
ser a la xarxa (en repositoris digitals) a fer-se a la 
xarxa (és el que anomenem, per dir-ho d'alguna 
manera, aLiteratura 2.0). 

El canvi pot parèixer subtil, però no ho és. De 
fet, algunes ments benpensants (habitualment 
pertanyents a l'establishment cultural), no dubten 


a pegar el crit al cel i recriminar la frivolitat d'esta 
nova manera de fer literatura, preveient apocalíp- 
ticament la fi de la bona, correcta i alta literatura 
(que, de manera sospitosa, acostuma a ser la que 
habitualment es troba en format paper). 

Crec que la raó d'este sentiment de simplifi- 
cació, de superficialitat, de velocitat i mitjania que 
alguns creuen que es troba a la literatura con- 
temporània a la xarxa i als blocs (tot ignorant-la 
directament) va més enllà d'una simple molèstia 
sobre el que fa el jovent d'avui en dia. Possible- 
ment hi ha un canvi més enllà del format, un canvi 
de mentalitat, que no és només culpa d'Internet i 
dels blocs. Baricco, al seu assaig Els bàrbars (que 
recomano vivament), ho diu, i crec que encerta- 
dament, quan amb relació a les diferències que 
trobem entre la literatura 2.0 i la 1.0 pregunta di- 
rectament a l'escriptor esi escriure amb ordinador 
ha canviat les coses, i la resposta és que no, çestà 
completament segur2, sí, llàstima, doncs alesho- 
res potser els blocs, això és, tal volta els blocs han 
dinamitat la literatura, fins i tot l'han substituida: 
però no és veritat." 

Estem en una època de canvi, de transició. El 
món està canviant. Els escriptors estan canviant. 
Els lectors estan canviant. l una bona part dels edi- 
tors dormint a la parra. 

Jordi Ferré, l'editor de Cossetània, ho té clar 
quan diu que els editors s'han de transformar en 
gestors de continguts, i no se n'està d'apostar fort 
per la literatura 2.0 (publicant llibres pervinguts 
dels blocs). Els editors han d'avaluar la qualitat de 
la matèria prima, i després decidir el suport de co- 
municació que més li convé, sia paper, CD o bits. 
Però, mentrestant, es va posposant l'hora del can- 
vi per part dels sectors dominants, i conviu l'antiga 
manera de fer amb la nova civilització digital. 

Avui, el format tradicional del llibre (en paper) 
es pot considerar superior a la resta de formats 
(la pantalla d'ordinador, l'agenda electrònica o l'e- 
bool mateix). Espereu-vos al dia en què ja no ho 
siga (que arribarà), i aleshores viurem un autèntic 
bany de sang intel-lectual de l'ancien régime. I 
això no té per què ser dolent. Temps al temps. 


t Alessandro Baricco, Los bàrbaros: Ensayo sobre la mutación, Anagrama: 2008. Pàg. 96. 


